A black background with black text

AI-generated content may be incorrect.

**Saopštenje za medije**

**Premijerno predstavljen brend INEOS Grenadier na Međunarodnom sajmu automobila u Beogradu**

**• INEOS Grenadier prvi put na srpskom tržištu**  
**• Prvi prodajni salon INEOS Grenadier otvoren na Novom Beogradu**  
**• Kupci mogu istražiti kompletnu ponudu INEOS Automotive vozila na sajmu automobila**

*Srbija, 3. mart 2025.* - **Grand Motors,** deo **Grand Automotive LLP** grupacije, postao je uvoznik i distributer za Srbiju vozila britanske automobilske kompanije **INEOS Automotive.** Prvi model koji stiže na naše tržište je **INEOS Grenadier,** i to u nekoliko varijanti. Ovo globalno terensko vozilo, razvijeno potpuno nezavisno od samog početka, pruža vrhunske mogućnosti za vožnju po nepristupačnim terenima, izuzetnu izdržljivost i pouzdanost, uz savremeni komfor i sofisticiranost koje kupci očekuju širom sveta.

„Veoma nam je drago što smo ostvarili partnerstvo sa kompanijom Grand Automotive LLP, oslanjajući se na snažno prisustvo u Adriatik regionu i zajednički entuzijazam za model Grenadier. Zajedno se radujemo što ćemo uskoro isporučiti prve Grenadier primerke kupcima novim tržištima,“ rekao je Frank Galinski, regionalni menadžer prodaje, INEOS Automotive.

**INEOS Grenadier**, ideja predsednika **INEOS Group** i avanturiste, ser Džima Ratklifa (Sir Jim Ratcliffe), spaja neustrašivi britanski duh i dizajn sa nemačkom inženjerskom preciznošću. Pokreće ga BMW-ov redni šestocilindarski motor zapremine 3,0 litra i ima stalni pogon na sva četiri točka sa do tri blokade diferencijala. Konstruisan je na robusnoj šasiji sa čeličnim ramom, oslanjanjem na spiralne opruge i krutim osovinama. Grenadier je vozilo spremno za najteže zadatke, a istovremeno je i premijum terenac za one koji žele više od života.

„**Grenadier** je izuzetno uzbudljivo vozilo i vidimo veliki potencijal za brend INEOS Automotive u celom Adriatik regionu. Verujemo da će dodavanje INEOS vozila u našu ponudu dodatno obogatiti izbor dostupnih opcija za naše kupce, pružajući im visokokvalitetna i pouzdana rešenja. Novim brendom uspostavićemo i emocionalnu povezanost sa našim kupcima, osiguravajući im iskustvo vožnje koje je sigurno I efikasno. Ovaj korak je samo početak naše strateške vizije za budućnost, a mi smo sigurni da ćemo zajedno sa našim timom i partnerima postići velike stvari.“ rekao je Stanko Radić, direktor kompanije Grand Automotive LLP za Adriatik regiju.

**Grenadier** je dostupan u tri varijante karoserije: kao **Station Wagon** sa pet sedišta, **Utility Wagon** sa izborom između konfiguracije sa dva ili pet sedišta, i kao **Quartermaster** pikap sa dvostrukom kabinom i pet sedišta. U ponudi su tri nivoa opreme, pri čemu standardne verzije kupci mogu da prilagode svojim specifičnim potrebama. Varijante Fieldmaster i Trialmaster, inspirisane brendom Belstaff, nude visoke nivoe opreme, pri čemu je Trialmaster prilagođen teškim terenima, dok je Fieldmaster fokusiran na premijum uskustvo. Fieldmaster se ističe standardnim alu-felnama, safari prozorima, grejanim kožnim sedištima i premijum audio sistemom, dok Trialmaster dolazi sa agresivnim terenskim pneumaticima, čeličnim točkovima, visoko postavljenim usisnikom vazduha, blokadama prednjeg i zadnjeg diferencijala, kao i električnim sistemom za velika opterećenja sa pomoćnom baterijom.

**Grenadier** je dizajniran tako da se jednako dobro snalazi i na autoputu i na planinskim stazama. U skladu sa sloganom „Built for more“, spreman je za sve izazove. Praktične karakteristike uključuju zadnja vrata podeljena u odnosu 30:70, kapacitet vuče od 3,5 tone i mogućnost direktnog pričvršćivanja tereta na krov. Unutrašnjost kombinuje udobnost i funkcionalnost, sa intuitivnim rasporedom fizičkih prekidača koji su dovoljno razmaknuti za laku upotrebu u pokretu ili čak dok nosite rukavice. Centralni ekran multimedijalnog sistema pruža brz pristup informacijama i podešavanjima, uključujući bežični Apple CarPlay i Android Auto. Prekidači za terensku vožnju i dodatne funkcije smešteni su u gornjoj konzoli, dok su RECARO sedišta presvučena izdržljivom Utility tkaninom ili visokokvalitetnom crnom i dvobojnom sivo-crnom kožom. Grenadier Quartermaster se nadovezuje na osnovni model sa međuosovinskim rastojanjem dužim za 12 inča (30 cm) i velikim tovarnim prostorom, omogućavajući prevoz i najglomaznijih tereta.

Proizvodnja je počela u oktobru 2022. u bivšoj fabrici Smart vozila u Hambachu, na granici Francuske i Nemačke, koju je INEOS kupio od kompanije Mercedes-Benz 2021. godine. U međuvremenu, INEOS je izgradio snažnu prodajnu i servisnu mrežu i prisutan je u više od 50 zemalja.

Kompanija **Grand Automotive LLP** imenovana je za distributera vozila **INEOS Automotive** u 10 zemalja Adria regiona, Grčke i Kipra, dok je kompanija **Grand Motors** uvoznik za Srbiju.

Prvi **INEOS Grenadier** izložbeni salon i servis u Srbiji biće u Ulici Milutina Milankovića 21 na Novom Beogradu, gde će kupci moći da dobiju sve informacije o vozilima, kao i da zakažu probnu vožnju.

**O INEOS Automotive**

Godine 2017, predsednik kompanije INEOS, Džim Ratklif, zaljubljenik u automobile i iskusni avanturista, prepoznao je prazninu na tržištu za jednostavan, praktičan i pouzdan terenac, projektovan u skladu sa savremenim standardima. Osnovana je kompanija INEOS Automotive Limited, a okupljen je i iskusni tim automobilskih stručnjaka kako bi ovu viziju pretvorili u stvarnost, sa svežim pristupom razvoju i proizvodnji terenaca.

Kombinujući čvrsti britanski duh i dizajn sa nemačkom inženjerskom preciznošću, Grenadier je beskompromisni terenac, razvijen od nule. Projektovan da savlada sve uslove, pruža vrhunsku sposobnost za vožnju van puta, izdržljivost i pouzdanost onima kojima je vozilo neophodno kao radni alat, gde god da se nalaze u svetu.

INEOS Automotive je podružnica INEOS Grupe ([www.ineos.com](http://www.ineos.com)), vodećeg proizvođača petrohemikalija, specijalnih hemikalija i naftnih proizvoda. Kompanija zapošljava 26.000 ljudi u 36 različitih biznisa, sa proizvodnom mrežom koja obuhvata 194 proizvodna postrojenja u 29 zemalja. Od boja do plastike, tekstila do tehnologije, lekova do mobilnih telefona, materijali koje proizvodi INEOS unapređuju gotovo svaki aspekt modernog života. U 2021. godini, INEOS je ostvario prodaju od oko 65 milijardi američkih dolara-

Za više informacija o Grenadieru, posetite [www.ineosgrenadier.com](http://www.ineosgrenadier.com).

**O Grand Automotive LLP**

Grupacija Grand Automotive posluje u zemljama čitavog Adria regiona i u nekim zemljama Evropske unije (Slovačka, Češka, Mađarska, Slovenija, Hrvatska, Srbija, Crna Gora, Bosna i Hercegovina, Makedonija, Albanija) kao ovlašćeni distributer i zastupnik nekoliko automobilskih brendova od 2001. godine i deo je Tavura grupe.

**O Grand Motors-u**

Kompanija Grand Motors doo ovlašćeni je uvoznik, distributer i serviser automobilskih brendova u Republici Srbiji.

Grand Motors je deo Grand Automotive grupacije koja posluje u zemljama čitavog regiona kao ovlašćeni distributer i zastupnik više automobilskih brendova od 2001. godine.

Naša kompanija poštuje visoke zahteve i standarde automobilskih brendova koje zastupa. Visoki standardi se odnose na kvalitet usluge i veliku pažnju koja se posvećuje kupcima, sa posebnom pažnjom usmerenom na brigu o održavanju i servisiranju vozila.

Ovi standardi se podjednako primenjuju u čitavoj mreži ovlašćenih zastupnika širom Srbije koju Grand Motors sa velikom pažnjom razvija.

Više informacija:

Vuk Malović

Mobile: +381 63 603 786  
[vuk.malovic@grandmotors.rs](mailto:vuk.malovic@grandmotors.rs)